b'\n_START_ARTICLE_\nTepidarij\n_START_PARAGRAPH_\nTepidarij (latinsko tepidarium) je bila topla kopalnica rimskih kopali\xc5\xa1\xc4\x8d, ogrevana s talnim in stenskim gretjem (hipokavst). Perijetna stalna temperatura v tepidariju je prijetno vplivala na vzdu\xc5\xa1je obiskovalcev._NEWLINE_Zanimiv je tepidarij v Pompejih. Pokrit je bil s polkro\xc5\xbenim sod\xc4\x8dkastim stropom, okra\xc5\xa1enim z reliefi in \xc5\xa1tukaturami. Na stenah je bil niz kvadratne ni\xc5\xa1, lo\xc4\x8denih z Atlanti.  _NEWLINE_Tepidarij rimskih term je bil velika osrednja dvorana, okoli katere so bili razporejeni drugi klju\xc4\x8dni prostori. Obiskovalci so se verjetno zbirali v tepidariju in se tam odlo\xc4\x8dali za obisk vro\xc4\x8dega (caldaria) ali hladnega kopali\xc5\xa1\xc4\x8da (frigidarium). Tepidarij je bil obi\xc4\x8dajno okra\xc5\xa1en z najdra\xc5\xbejim marmorjem, mozaiki in dragocenimi kipi.  Svetlobo je dobival skozi okna pod stropom prednjega in zadnjega dela prostora (clerestorium). _NEWLINE_V Karakalovih termah, na primer,  so v tepidariju stali kipi farne\xc5\xa1keg Herkula, farne\xc5\xa1kega bika, dveh gladiatorjev, sarkofag iz zelenega bazalta in \xc5\xa1tevilni drugi zakladi. Kipe so odkrili med izkopavanji pape\xc5\xbea Pavla III. in jih poslali v Vatikan in Nacionalni arheolo\xc5\xa1ki muzej Neaplja.'